Trinity Episcopal Church (Houston)

D’ **Epischkopààla Dräifàltigkaitskìrch** (anglisch *Trinity Episcopal Church*) ìsch a ànglikànischa Pfàrrkìrich ìm Viartel Midtown z’ Houston, ìm US-Bundesschtààt Texas. Sa gheert züa dr Epischkopàlkìrich vu da Verainigta Schtààta vun Àmerikà. S’ gegawartiga näigotischa Gebäi ìsch ànna 1922 bàuia worra un schteht sitter 1983 uff’m Nàzionàla Verzaichnis vu da Hischtoorischa Schtätta unter Dankmolschutz. Drzüa ìsch’s sitter 1986 a Verzaichneta Hischtoorisch Dankmool vu Texas.

## Gschìcht
D’ Gmain ìsch ìm Hornung 1893 grìnda worra. Sa ìsch z’äärscht a Missioon vu dr Chrìschtüskìrich gsìì, dr äärschta Epischkopàlkìrich vu Houston. Sa ìsch d’ zwaitäältschta Epischkopàlgmain vu Houston gsìì. D’ Gottesdianschta hàt ma z’äärscht ìn Priwààtwohnunga abghàlta, bis àss ma-n-ìm Septamber 1897 a klaina Holzkàpall àn dr Louisiana Street iigwäijt hàt. Ìm März 1902 ìsch d’ Gmain a unàbhangiga Pfàrrai worra. Ìm Hornung 1910 hàt d’ Gmain uff dr Wìnkel vu dr Main Street un dr Holman Avenue gwàndelt, wu sìch d’ hittiga Dräifàltigkaitskìrich bfìndet. Sallamols ìsch Midtown a wìchtiger Viartel gsìì, dänn vìela Schtàdtpolitiker un Gschaftslitt han doo gwoohnt. Ìn dam Viartel ìsch d’ Beveelkerung schnall gschtìega.

Vu 1917 bis 1922 hàt ma d’ gegawartiga Dräifàltigkaitskìrich bàuia. S’ Gebäi ìsch vum Àrkitäcktsbüroo Cram un Ferguson vu Boston, so wia vum William Ward Watkin vu Houston, zaichnet worra. ’S ìsch a näigotisch Bàuiwark üss Kàlchschtai, mìt’ma äbb 29,5 Meeter hoocha Glockaturm. ’S ìsch ìm Cram siina ainziga Kìrich ìm Texas.

Vorzittig ìsch d’ Dräifàltigkaitskìrch d’ greeschta Pfàrrai ìm Bìschtumm Texas gsìì, un d’ säckschtgreeschta epischkopààla Pfàrrai vu da Verainigta Schtààta. Ìn dr Sonntààgsschüal vu dr Pfàrrai sìn äbb 600 Schtudanta un Lehrer gsìì. D’ Gmain hàt vìela Àktivitääta fìr d’ Manner un d’ Fràuija-n-orgànisiart, oft zamma mìt Litt vun àndra Kìrcha. Zum Baischpìel ìsch ìn dr Pfàrrai d’ Dräifàltigkaits-Fràuijaverain (*Trinity Women's Guild*) sehr àktiiv gsìì. Züadam sìn bekànnta Litt, wia dr Schurnàlischt Walter Cronkite un dr Kiirürg Denton Cooley, Mìtglìeder vu dr Pfàrrai gsìì. Dr Zàhl vu da Gmaindamìtglìeder ìsch àwwer ìn da 1950. un 1960. Joohra schnall verfàlla, dänn d’ Mìtglìeder han ìn d’ Schtàdtràndgebiater gwàndelt. Trotzdam ìsch dr Mìtglìederzàhl ìn da 2000. Joohra nochamol gschtìega. Ìn da 1960 un 1970. Joohra hàt ma-n-ìn dr Kìrich bunta Fanschter züagfiagt ghàà. 

Vìela Kìnder vu dr Pfàrrai sìn Priaschter worra. Drzüa sìn fìmfa Pfàrrer vu dr Dräifàltigkaitspfàrrai Bischääf vu dr Epischkopàlkìrich worra, wahrend àss a àndrer Pfàrrer Ältschter vu’ma Mìnschter worra-n-ìsch. Ìm Joohr 1990 hàt d’ Gmain d’ Missioon Lord of the Streets („Härr vu da Schtroossa“) grìnda, wo-n-ìn da Obdàchloosa hìlft. Obwohl dia Missioon nìmm vu dr Gmain àbhangig ìsch, fìnda siina Gottesdianschta-n-ìn dr Dräifàltigkaitskìrich schtàtt.

Ànna 2002 hàt ma d’ Fàssàda un mehrera ìnnera Taila vu dr Kìrch räschtoriart. Drzüa hàt ma näija Zìmmer ìm Oschta vum Pfàrraigebäi züagfiagt. Ìm gliicha Joohr ìsch d’ Morrow-Kàpall vu dr Dräifàltigkaitskìrich räschtoriart worra. Ìn dara Kàpall sìn unteràndrem Wark vu da Kìnschtler Kermit Oliver un Shazia Sikander. Dia Àrweeta han ànna 2004 dr Verdianschtpriis fìr d’ Hischtoorischa Räschtoriarung vu dr Houston-Àbtailung vu dr Àmerikànischa-n-Ìnschtitüüt vu da Àrkitäckta bikumma.

Ànna 2017 ìsch d’ Hannah Atkins d’ äärschta wiibliga Pfàrrera vu dr Dräifàltigkaitskìrch worra.

Àm 17. Dezamber 2017 hàt ma d’ 100 Joohra vum Grundschtai gfiirt.

## Orgel
D’ Kìrich hàt a Orgel vu Pilcher vum Joohr 1918, wo-n-ànna 1968 umbàuia worra-n-ìsch. D’ vollschtandiga Bsàtzung vu dr Orgel kààt ma-n-ìm Web fìnda.

## Gottesdianscht un sunschtigs
Ìn dr Dräifàltigkaitskìrich hàlt ma s’ Gottesdianscht ìn dr Tràdizioon vu dr Taizé-Gmainschàft àb. Naawadràà wara d’ Vaschper un d’ Kompläät vum Pfàrraichoor gsunga. Jeeds Joohr fìndet a Gottesdianscht mìt Country-Müsik schtàtt. Drzüa ìsch ìm Harbscht a Tiarsaaga, un ìm Wìnter sìn Jazz-Faschtschpìeler.

D’ Pfàrrai schàfft zamma mìt’ma Verain, wo-n-ìn da junga LGBT-Litt vu Houston hìlft.

## Lìteràtüür
* 
* 

## Weblinks

* D’ offiziälla Websitta vu dr Dräifàltigkaitskìrich (anglisch)

## Ainzelnohwiisa